Diari Oficial de la Generalitat Valenciana


Sumari del DOGV 3168, del 23-01-1998 (1997/13026)

Notificació de la resolució de baixa com a establiment hoteler a l'hostal Miramar.
----------------------------------------------------------------------------------

### Dades del document

Número de DOGV
:   3168

Data del DOGV
:   23-01-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1997/13474


Organisme emissor
:   Agència Valenciana del Turisme

Tipus de document
:   Anunci

Notificació de la resolució de baixa com a establiment hoteler a l'hostal Miramar. [1997/X13111]
  
Per no haver estat possible notificar de forma personal i directa a l'interessat la resolució del director de l'Àrea de Producte de l'Agència Valenciana del Turisme, de data 15 d'octubre de 1997, recaiguda en l'expedient de baixa de l'establiment hoteler Miramar, es procedeix a la seua publicació en el Diari Oficial de la Generalitat Valenciana, a efectes del que es disposa a l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 1 de desembre de 1997.- El director de l'Àrea de Producte: Víctor Yepes Piqueras.
  
Amb data 15 d'octubre de 1997, el director de l'Àrea de Producte de l'Agència Valenciana del Turisme, ha dictat la següent Resolució:
  
Resolució del director de l'Àrea de Producte de l'Agència Valenciana del Turisme, per la qual es dona de baixa com a establiment hostaler l'hostal Miramar
  
Vist l'expedient de baixa de l'hostal Miramar, a Xilxes, Ctra. València - Barcelona, s/n, la signatura d'identificació del qual és HCS-338.
  
Donat que:
  
Primer
  
Amb data d'octubre de 1.994 es girà pel Servei d'Inspecció del Servei Territorial de Turisme de Castelló visita a l'establiment comprovant-se que l'establiment està tancat al públic en general i s'anuncia com a club, obrint-se solament per les nits.
  
Amb data de dos d'agost de 1.996 es tornà a girar visita d'inspecció pel Servei Territorial de Castelló amb la finalitat de comprovar l'activitat que es realitzava en l'establiment manifestant-se el següent:
  
- La denominació actual és Luna Azul i en l'aparcament del mateix , a l'altre costat de la CN 340, s'anuncia com a hostal.
  
- En el mateix edifici, no es fa cap referència a la dita activitat ni figura la placa normalitzada. Solament es fa menció a l'activitat de Club.
  
- En el moment de la visita l'establiment es troba tancat al públic en general. Segons manifesten els veïns el club inicia la seua activitat a la caiguda de la vesprada.
  
- Per la finestra en l'interior, es veu la barra del bar i cartell que diu ?Invitación copa señorita 2000 pesetas?.
  
Segon
  
De les anteriors coses es dedueix que l'activitat de l'establiment no és pròpia d'un allotjament turístic, per la qual cosa, amb data de 29 de gener de 1996, es concedí, de conformitat amb l'article 84 de la Llei 30/1.992 de 26 de novembre, tràmit d'audiència a la Sra. Trinidad Rovira Solé i el Sr. José Martínez Díaz, propietaris de l'establiment i a D. Francesc Jesús Puertas González, titular d'aquest, sense que els interessats hagen presentat al·legacions.
  
Fonaments de dret
  
L'article primer del Decret 153/93 de 17 d'agost, regulador dels establiments hostalers de la Comunitat Valenciana estableix que hi queden subjectes les empreses i establiments que es dediquen a prestar , de forma professional i habitual, allotjament mitjançant preu , d'acord amb les especificacions de la pròpia norma i disposicions de desenvolupament , tinguen o no altres serveis complementaris.
  
Els fets reflectits en els antecedents suposen una transgressió de l'article mencionat , donat que l'establiment desenvolupa una activitat distinta a la prestació d'allotjament.
  
Per tot el que s'exposa, en virtut de les facultats que legalment tinc atribuïdes pel Decret 45/1996, de 25 de març (DOGV de 28 de març de 1996), resolc:
  
Donar de baixa com a establiment hostaler l'hostal Miramar, de Xilxes, Ctra. València ?Barcelona, km. 66 ILD-211.
  
Contra aquesta resolució, que no posa final a la via administrativa, podrà interposar-se recurs ordinari davant el President Executiu de l'Agència Valenciana del Turisme en el termini d'un mes, comptador des de l'endemà de la recepció de la notificació, d'acord amb el que s'estableix en l'article 114 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 15 d'octubre de 1997.- El director de l'Àrea de Producte: Víctor Yepes Piqueras.
  
Agència Tributària
  
Delegació de Màlaga